﻿ Sárkányölő Szent György | Kockashop
agnesstefan
3 napló
Feladat alapján (Mesék, mondák, legendák)
#mesék mondák legendák
Egyszer réges-régen a város melletti sötét barlangban élt egy sárkány, amely hosszú ideje félelemben tartotta a városbelieket, akik hiába fogtak fegyvert ellene, nem bírtak vele. A sárkány a város falára hágva mérges leheletével újra és újra megfutamította a derék polgárokat, akik, hogy megfékezzék, két juhot adtak neki naponta. Ám a juhok idővel megfogyatkoztak, ezért a városlakók úgy határoztak, hogy mindennap egy embert áldoznak a szörnyetegnek. Sorshúzással döntöttek, ami alól senki nem vonhatta ki magát. Egyszer a király leánya került sorra, s zokogva indult el a sárkány barlangja felé.
Éppen akkor vetődött arra György, a lovag, s megkérdezte a lányt, miért sír. Miközben a királylány elmesélte, mi tartja rettegésben a várost, előtűnt a sárkány. György először levágta az egyik fejét, majd lándzsájával hatalmasat sújtott rá, amitől a szörnyeteg a földre zuhant.
Így menekült meg a város a veszedelmes fenevadtól.
Györgyöt később szentté avatták, a lovagok és zarándokok oltalmazójaként és a német lovagrend védőszentjeként is számon tartották.
2020 július 26, 17:13